## Kaposvár Megyei Jogú Város

## Német Nemzetiségi Önkormányzat Elnöke

## ELŐTERJESZTÉS

**Kaposvár Megyei Jogú Város Német Nemzetiségi Önkormányzat 2017. évi költségvetésének I-III. negyedévi teljesítéséről és a 3/2017 (II.7) költségvetési határozatának módosításáról**

A Német Nemzetiségi Önkormányzat 2017. évi módosított költségvetésének főösszege mind a bevételek, mind a kiadások esetében 3.976 eFt-ban került elfogadásra. 2017. év I-III. negyedévben a bevételi előirányzat 94,8 %-ban teljesült, a kiadási előirányzat 69,8 %-ban került felhasználásra. Az előirányzatok I-III. negyedévi teljesítését az 1. számú melléklet tartalmazza.

A nemzetiségi önkormányzat 42/2017. (IX.01.) számú határozatában a Sombereki lakodalmas rendezvény bérleti díjára 56e Ft-ot állapított meg a feladatalapú támogatásokból a dologi kiadások terhére. A bérleti díj 50 eFt-ba került, a fedezet biztosítása az egyéb szolgáltatásokból 39 eFt, az általános forgalmi adó előirányzatáról 11 eFt átcsoportosításával történt.

A nemzetiségi önkormányzat 48/2017. (IX.19.) számú határozatában Csepeli Német Nemzetiségi Önkormányzat meghívására történő utazáshoz 130e Ft buszköltséget állapított meg a működési támogatásból a dologi kiadások terhére. Az egyéb szolgáltatások előirányzatán rendelkezésre álló szabad keret 40 eFt-al az üzemeltetési anyagok, 20 eFt-al az informatikai szolgáltatások előirányzatáról történő átcsoportosítással került kiegészítésre.

A Német Nemzetiségi Önkormányzat egyéb működési bevétele 1 eFt-tal nőtt, mely a NAV felé fizetendő adóterhek ezer forintra történő kerekítési különbözetéből adódik. Ugyanezen összeggel a kiadási előirányzaton belül az egyéb dologi kiadások összege növekszik.

A fentiek átvezetését követően a Német Nemzetiségi Önkormányzat bevételi és kiadási előirányzata 3.977 eFt-ra módosul a 2. számú melléklet szerinti bontásban.

**Kaposvár, 2017. november 02.**

**Knollné Hidasy Erzsébet**

**elnök**

**HATÁROZATI JAVASLATOK:**

1. Kaposvár Megyei Jogú Város Német Nemzetiségi Önkormányzatának Képviselőtestülete megtárgyalta és elfogadta a nemzetiségi önkormányzat 2017. évi költségvetésének I-III. negyedévi teljesítéséről szóló beszámolót.

Felelős: Knollné Hidasy Erzsébet elnök

Közreműködik: Balogh Beáta gazdasági igazgató

Határidő: 2017. december 20.

1. Kaposvár Megyei Jogú Város Német Nemzetiségi Önkormányzata képviselőtestülete megtárgyalta a nemzetiségi önkormányzat 20/2017 (IV.11.), 33/2017. (V.23.) és 45/2017. (IX.19.) számú határozatokkal módosított 3/2017 (II.7.) számúköltségvetési határozatának módosításáról szóló előterjesztést és úgy határozott, hogy tárgyévi bevételeit és kiadásait 3.977 eFt-ra módosítja a 2. számú melléklet szerinti bontásban.

Felelős: Knollné Hidasy Erzsébet elnök

Közreműködik: Balogh Beáta gazdasági igazgató

Határidő: 2017. december 20.